b"\n_START_ARTICLE_\nOrde de Sant Marc de Lle\xc3\xb3\n_START_SECTION_\nHist\xc3\xb2ria\n_START_PARAGRAPH_\nL'orde sovint s'ha conf\xc3\xb3s amb els primers moments de l'Orde de Sant Jaume, i fins als estudis de J. L. Mart\xc3\xadn no es va comen\xc3\xa7ar a considerar com un orde diferent. _NEWLINE_En 1152, una confraria atenia l'hospital de pelegrins de San Marcos, vora la ciutat de Lle\xc3\xb3, i el pas del pont sobre el Bernesga. En 1172 o abans, la confraria, sota el mestratge de Suero Rodr\xc3\xadguez, es transforma en mil\xc3\xadcia de cavallers o orde militar. No se'n conserva documentaci\xc3\xb3 ni estatuts o reglaments, per\xc3\xb2 es pot induir que l'objectiu i l'organitzaci\xc3\xb3 n'era doble: orde militar de cavallers, comandats pel mestre laic, per a la defensa del pont i els camins, i orde hospitaler de religiosos, formada per una comunitat mon\xc3\xa0stica amb un prior, per a l'atenci\xc3\xb3 sanit\xc3\xa0ria i espiritual dels pelegrins a l'hospital. Hi havia dones per a l'atenci\xc3\xb3, probablement, a les pelegrines i malaltes._NEWLINE_Poc despr\xc3\xa9s, poc abans de 1180, i per iniciativa del mateix Suero Rodr\xc3\xadguez, l'orde s'integr\xc3\xa0 a l'Orde de Sant Jaume, que es va fer c\xc3\xa0rrec de l'hospital i dels altres b\xc3\xa9ns de San Marcos. Hi pot haver tingut part el rei Ferran II de Lle\xc3\xb3 per enfortir el paper dels lleonesos en la puixant Orde de Sant Jaume, dominada pels castellans. L'orde tindria una de les seus principals a l'hospital de San Marcos, cap del Priorat de Sant Marc de Lle\xc3\xb3 i de la di\xc3\xb2cesi santiaguista del mateix nom."